झारखंड को नक्सल मुक्त बनाएंगे : डीजीपी
डीआईजी टूटी समेत कई अफसर हुए सम्मानित
भीमसेन टूटी पुलिस उप महानिरीक्षक उत्तरी छोटानागपुर हजारीबाग को उग्रवादी लक्ष्मण गंझू का यूएपी एक्ट के तहत चल एवं अचल संपति जब्त करने के लिए सम्मानित किया गया। रांची के सीनियर एसपी कुलदीप द्विवेदी को 63 अपराधियों पर सीसीए लगाने, लव भाटिया कांड का उदभेदन, चिटफंड कंपनी के घोटाले का उदभेदन को लेकर सम्मानित किया गया। सिटी एसपी किशोर कौशल को हिंदपीढ़ी थाना क्षेत्र में हुए हत्याकांड का खुलासा करने सहित अन्य मामलों के उदभेदन के लिए सम्मानित किया गया।
क्राइम रिपोर्टर | रांची
पुलिसमहानिदेशक डीके पांडेय ने कहा है कि 2017 नक्सल मुक्त झारखंड होगा। पुलिस को भी भ्रष्टाचार मुक्त बनाया जाएगा। इसके लिए विभाग विशेष रणनीति तैयार कर रहा है। वे शनिवार को पुलिस मुख्यालय में राज्य भर के पुलिस अधिकारियों की बैठक में बोल रहे थे। बैठक में अपराध और नक्सल पर समीक्षा की गई।
डीजीपी ने कहा कि पुलिस 2033 में झारखंड की आबादी क्या होगी और उस समय क्या क्या समस्या होगी इसे ध्यान में रखकर कार्य कर रही है। ताकि उस समय होने वाली सुरक्षा, लॉ एंड ऑर्डर की समस्या से आसानी से निपटा जा सके। नक्सल की समस्या पर समीक्षा करते हुए डीजीपी ने नक्सल प्रभावित क्षेत्रों में चल रहे अभियान की जानकारी ली और अभियान और तेज करने की भी बात कही। मौके पर विभिन्न संवेदनशील कांडो के उदभेदन करने, अपराध पर नियंत्रण, अपराधियों पर सीसीएल लगाने की कार्रवाई को लेकर पुलिस पदाधिकारियों को प्रशस्ति पत्र डीजीपी ने प्रदान किया। डीजीपी ने राज्य के विभिन्न जिलों में हो रही अफीम की खेती पर रोक लगाने और फसलों को नष्ट करने में पुलिस की अहम भूमिका की भी सराहना की।
इन्हेंभी किया गया सम्मानित : एसपीबोकारो वाई एस रमेश, एसपी हजारीबाग अनूप बिरथरे, एसएसपी जमशेदपुर अनूप टी मैथ्यू, एसपी लोहरदगा एस कार्तिक, एसपी खूंटी अश्विनी कुमार सिन्हा, एसपी सिमडेगा राजीव रंजन सिंह, एसपी चतरा अंजनी कुमार झा, एसएसपी धनबाद मनोज रतन चौथे, एसपी दुमका कन्हैयालाल मयूर पटेल, एसपी जामताड़ा जया राय, एसपी पाकुड़ अजय लिंडा, एसपी सीआईडी शैलेश कुमार सिन्हा, एसपी लातेहार धनंजय कुमार सिंह, एसपी सीआईडी कृष्ण कुमार राय, डीएसपी कोतवाली भोला प्रसाद सिंह, थाना प्रभारी हिंदपीढ़ी दीपक कुमार, एसआई हिंदपीढ़ी चिंतामन रजक, लालपुर थाना प्रभारी रमोद कुमार सिंह, एसआई गांडेय अंचल गिरिडीह शंकर प्रसाद झा, थाना प्रभारी अहिल्यापुर गिरिडीह शशि रंजन कुमार, चालक आरक्षी रांची जिला बल एहतेशाम खा शामिल हैं।
रांची एसएसपी कुलदीप द्विवेदी को सम्मानित करते डीके पांडेय।
awa_Deva hin_Deva hin_Deva bho_Deva hin_Deva hin_Deva bho_Deva bho_Deva